ขอข้อมูลหน่อยคับประจำเดือนแฟนหมดล่าสุด30ก.ค.61 แล้วแฟนได้กินยาคุม21เม็ดยี่ห้อมินนี่ตั้งแต่2ส.ค.61ถึง22ส.ค.61(กินยาคุมครั้งแรก หมดแผงที่1แล้ว)จนถึงวันนี้ที่27ส.ค.61ประจำเดือนยังไม่มา แต่ระหว่างกินมีอาการสิวขึ้นเหมือนจะมาแต่ไม่มาปวดท้องเล็กน้อย มีเพศสัมพันธ์1ครั้งระหว่างกินใส่ถุงยางป้องกันทุกครั้งเสร็จนอกทุกครั้ง อยากถามว่ารอดูประจำเดือนหรือควรกินยาคุมต่อคับ
สวัสดีค่ะ หากประจำเดือนหมดในวันที่ 30 ก.ค. การเริ่มทานยาคุมกำเนิดในวันที่ 2 ส.ค. ถือว่าไม่ได้เริ่มภายใน 5 วันนับจากวันแรกที่ประจำเดือนมา (ไม่ใช่ประจำเดือนหมด) ดังนั้นยาคุมกำเนิดก็จะไม่สามารถออกฤทธิ์ในการป้องกันการตั้งครรภ์ได้ทันที หากมีเพศสัมพันธ์ในช่วง 1-2 สัปดาห์แรกของการทานยา ก็ย่อมมีโอกาสที่จะตั้งครรภ์ได้ดังนั้น การที่ประจำเดือนไม่มา อาจเกิดจาก1. การตั้งครรภ์ แต่หากได้ใช้ถุงยางอนามัยและการหลั่งนอกร่วมด้วย โอกาสที่จะตั้งครรภ์ก็ถือว่าน้อยมาก2. ผลจากยาคุมกำเนิด ที่อาจทำให้ประจำเดือนไม่มาได้ โดยเฉพาะยาคุมกำเนิดชนิดที่มีฮอรโมนต่ำแนะนำให้รอให้ครบ 7 วันนับจากยาเม็ดสุดท้ายก่อน คือในวันที่ 28 ส.ค. นี้ หากประจำเดือนยังคงไม่มา ควรลองตรวจหาการตั้งครรภ์ดู หากตรวจไม่พบ ก็ให้เริ่มทานยาแผงใหม่ต่อไปได้เลยค่ะ